wickkiey/tamil-wikipedia-chunked huggingface dataset:
# மந்த இணை விளைவு

**மந்த இணை விளைவு** (Inert Pair Effect) என்பது இடைநிலைத் தனிமங்களைத் தொடர்ந்து வரும் கனமான தனிமங்களில் உள்ள வெளிக்கூட்டு எலக்ட்ரான்கள் பிணைப்பில் பங்கெடுக்க இயல்பாக முனையாத மந்தத் தன்மையைக் குறிக்கும் விளைவாகும். இது கூடுதல் நிலைப்புத் தன்மையோடு தொடர்புடைய ஒரு கருத்தாகும். தனிம வரிசை அட்டவணையின் 13 முதல் 16 வரையில் உள்ள தொகுதிகளில் காணப்படும் இடைநிலைத் தனிமங்களைத் தொடர்ந்த கனமான தனிமங்கள் அதன் தொகுதி ஆக்சிசனேற்ற நிலையை விட இரண்டு குறைவான ஆக்சிசனேற்ற நிலைகளே அதிக நிலைப்புத்தன்மை கொண்டவையாக உள்ளன. மந்த இணை என்ற சொற்றொடர் நெவில் சிட்விக் என்பவரால் 1927 ஆம் ஆண்டில் முன்மொழியப்பட்டது. இத்தகைய அணுக்களில் 's' வெளிக்கூட்டில் உள்ள எலக்ட்ரான்கள் உட்கருவுடன் அதிதீவிர கவர்ச்சி விசையால் பிணைக்கப்பட்டுள்ளதால் அந்த எலக்ட்ரான்களை நீக்கி அயனியாக்கவோ, பகிரவோ இயலாத நிலை காணப்படுகிறது.  
p-தொகுதித் தனிமங்களில் நாம் கீழே செல்லும்போது, அடுத்தடுத்த தனிமங்களில் அடுத்த d அல்லது f கூடுகள் சேர்வதைக் காணலாம். இந்த d அல்லது f கூடுகள் தான் மந்த இணை விளைவை ஏற்படுத்துகின்றன. உண்மையில் குறிப்பிடப்பட்ட கூடுகளினால் வெளிப்படுத்தப்படும் எலக்ட்ரான் திரைவிளைவானது வலிமை குறைந்ததாக இருப்பதால் உட்கருவில் உள்ள மின்சுமையானது வெளிப்புறக் கூட்டில் உள்ள எலக்ட்ரான்களை எளிதில் ஈர்க்கிறது. இதன் காரணமாக, வெளிப்புறக் கூட்டில் உள்ள எலக்ட்ரான்கள் வினைகளில் பங்கேற்க முடியாமல் செய்கிறது. இது அந்த எலக்ட்ரான்களை மந்தமாக்குகிறது. இதன் காரணமாகவே இத்தகு வெளிக்கூட்டு எலக்ட்ரான்கள் மந்த இணை எலக்ட்ரான்கள் என அழைக்கப்படுகின்றன.
# மந்த இணை விளைவு

## விளக்கம்

உதாரணமாக தொகுதி 13 இல் உள்ள தாலியத்தைப் (Tl) பொறுத்தவரை Tl<sup>III</sup> சேர்மங்கள் ஒப்பீட்டளவில் அரிதாகக் காணப்பட்டாலும், +1 ஆக்சிசனேற்ற நிலையானது மிகுந்த நிலைப்புத்தன்மை கொண்டதாக இருக்கிறது. இதனையொத்த தனிமங்களின் +1 ஆக்சிசனேற்ற நிலையின் நிலைப்புத்தன்மையானது பின்வரும் வரிசையினைப் பெற்றுள்ளது:  
:Al<sup>I</sup> < Ga<sup>I</sup> < In<sup>I</sup> < Tl<sup>I</sup>.  
இதே மாதிரியான ஒரு நிலையானது தொகுதி 14, தொகுதி 15 மற்றும் தொகுதி 16 ஐச் சார்ந்த தனிமங்களிலும் தொடர்கிறது. ஒவ்வொரு தொகுதியிலும் கனமான தனிமங்களான, அதாவது., காரீயம், பிசுமத் மற்றும் பொலோனியம் ஆகியவை முறையே +2, +3, மற்றும் +4 ஆக்சிசனேற்ற நிலைகளில் ஒப்பீட்டளவில் நிலைத்தன்மை உடையதாக இருக்கின்றன.
# பென்மேட்சா விஷ்ணு குமார் ராஜு

**பென்மேட்சா விஷ்ணு குமார் ராஜு** (*Penmetsa Vishnu Kumar Raju*) என்பவர் பாரதிய ஜனதா கட்சியைச் சேர்ந்த அரசியல்வாதியாவார். மேலும், 2014இல் நடைபெற்ற ஆந்திரப் பிரதேச சட்டமன்றத் தேர்தலில், வடக்கு விசாகப்பட்டினம் சட்டமன்றத் தொகுதியிலிருந்து வெற்றி பெற்றுள்ளார். இவர் மேற்கு கோதாவரி மாவட்டத்திலுள்ள கப்பாவரம் கிராமத்தைச் சேர்ந்தவர். இவரது குடும்பம் 1970களில் விசாகப்பட்டினத்திற்கு குடிபெயர்ந்தது. இவர், விசாகப்பட்டினத்தில் உள்ள விடி கல்லூரியில் தனது பள்ளிக்கல்வியை முடித்தார். பின்னர், ஆந்திரப் பல்கலைக்கழகத்தில் குடிசார் பொறியியலில் தங்கப் பதக்கத்துடன் பட்டம் பெற்றார்.  
ஆந்திரப் பிரதேசத்தின் விசாகப்பட்டினம் மாவட்டத்தில் நடந்த சட்டமன்றத் தேர்தலில் 82,079 வாக்குகள் பெற்ற இவர் தனது அரசியல் போட்டியாளரான ஒய். எஸ். ஆர். காங்கிரஸ் கட்சியின் சொக்ககுல வெங்கட ராவ் என்பவரைவிட 18,240 வாக்குகள் வித்தியாசத்தில் வெற்றி பெற்றார்.
# உள்பொரி முட்டை

**உள்பொரிமுட்டை** *(Ovoviviparity)* *(ovovivipary)*, *(ovivipary)*, அல்லது நச்சுக்கொடியற்ற கருத்தரிப்பு *(aplacental viviparity)* விலங்குகள் என்பவை குட்டி ஈனுகிற இனங்களுக்கும் முட்டையிடும் இனங்களுக்கும் இடைநிலையான உள்கருத்தரித்தலும் இளம் உயிரிகள் பிறப்பும் நிகழ்கிற விலங்கினங்களாகும். ஆனால் நஞ்சுக்கொடி இணைப்பு இல்லை. இவ்வுயிரி பாலூட்டிகளில் இருந்து வேறுபடுகின்றன. கருவில் உள்ள இளம் உயிரிக்கு முட்டையின் மஞ்சள் கரு உணவாக பயன்படுகிறது. கருவிற்கு தேவையான வளிமப் பரிமாற்றத்தை தாயின் உடல் வழங்குகிறது.இந்நிலை நச்சுக்கொடியற்ற கருத்தரிப்பு எனப்படுகிறது.
# 2009 அருணாசலப் பிரதேச சட்டப் பேரவைத் தேர்தல்

2009 ஆம் ஆண்டு அக்டோபர் மாதம் அருணாச்சல பிரதேச சட்டமன்றத் தேர்தல் நடைபெற்றது, இது மகாராஷ்டிரா மற்றும் ஹரியானா சட்டமன்ற தேர்தல்களுடன் ஒரே நேரத்தில் நடைபெற்றது. 2009-10-13ம் நாள் 60 சட்டசபை தொகுதிகளுக்கான தேர்தல்கள் மாநிலத்தில் நடைபெற்றன. முடிவுகள் 2009-10-22ல் அறிவிக்கப்பட்டன. முதலமைச்சர் டோர்ஜி கந்தூவின் இந்திய தேசிய காங்கிரஸ் கட்சி 60 தொகுதிகளில் 42 ஆசனங்களில் அதிக பெரும்பான்மை கொண்டு மாநிலத்தில் ஆட்சிக்கு வந்தது.
# 2009 அருணாசலப் பிரதேச சட்டப் பேரவைத் தேர்தல்

## முந்தைய சட்டமன்றம்

2004 ஆம் ஆண்டு அருணாச்சல சட்டசபை தேர்தலில் காங்கிரஸ் 60 இடங்களில் 34 ஆசனங்களை வென்றது. காங்கிரஸின் தலைவரான செகாங் அபங் காங்கிரஸ் சட்டமன்றத்தில் தேர்ந்தெடுக்கப்பட்டு, முதலமைச்சராக பதவியேற்றார். பாரதீய ஜனதா கட்சியிலிருந்து தேர்தலுக்கு சில வாரங்களுக்கு முன்னர் அபான் மாற்றப்பட்டார். பா.ஜ.க 9 இடங்களை வென்றது.  
இருப்பினும், ஏப்ரல் 2007 ல், 29 காங்கிரஸ் சட்டமன்ற உறுப்பினர்கள் மாநில காங்கிரஸ் தலைமையில் ஒரு மாற்றத்தை ஆதரித்தனர். இவர்களுக்கு 2 தேசியவாத காங்கிரஸ், 1 அருணாசல் காங்கிரஸ் மற்றும் 11 சுயாதீன எம்.எல்.ஏ.க்கள் ஆகியோர் ஆதரவு தெரிவித்தனர். அருணாசலினுடைய நீண்ட கால முதலமைச்சர், 2007-04-09 அன்று காங்கிரசின் சட்டமன்ற உறுப்பினர்கள் புதிய காங்கிரஸ் சட்டமன்றத் தலைவராக மின்சக்தித் துறை அமைச்சர் டோர்ஜி கந்துவைத் தேர்ந்தெடுத்தபோது பதவி விலகத் தள்ளப்பட்டார். 2007-04-10 அன்று நாகாலாந்து கவர்னர் கே. சங்கரநாராயணன் நடத்திய ஏழாவது முதலமைச்சராக கந்தூ பதவியேற்றார்..  
அதே ஆண்டின் ஜூன் மாதத்தில், கந்துவின் அரசானது 9 பி.ஜே.பி எம்.எல்.ஏ.க்களில் 8 பேரில் காங்கிரஸ் கட்சியில் இணைந்தபோது, கட்சியின் பலம் 41 ஆகி , மேலும் வலுப்படுத்தப்பட்டது.
# 2009 அருணாசலப் பிரதேச சட்டப் பேரவைத் தேர்தல்

## பின்னணி

அருணாச்சலப் பிரதேச சட்டமன்றம் 2009-10-24 ஆம் திகதி காலாவதியாகிவிட்டது. எனவே 2009 அக்டோபரில் இந்தியாவின் தேர்தல் ஆணையம் அருணாச்சல பிரதேச சட்டமன்றத் தேர்தல் அக்டோபர் 2009 ல் நடக்கும் என்று அறிவித்தது.  
தேசியவாத காங்கிரஸ் கட்சியும், அகில இந்திய திரிணமூல் காங்கிரசும் காங்கிரஸ் கட்சியின் அருணாச்சல பிரதேசத்தில் உள்ள காங்கிரஸ் கூட்டாளிகளாக இருந்தாலும், அவர்கள் காங்கிரசுக்கு எதிரான தேர்தலில் போட்டியிட்டனர். அருணாச்சல பிரதேசத்தில் பி.ஜே.பி கூட, வடகிழக்கு மாகாணத்தில் தனது முதல் அரசாங்கத்தை உருவாக்கியது, அபாங் மற்றும் அவரது ஆதரவாளர்கள் ஆகஸ்டு 2003 இல் பா.ஜ.க வில் இணைந்தனர்.
# 2009 அருணாசலப் பிரதேச சட்டப் பேரவைத் தேர்தல்

## பின்னணி

### தேர்தல் அட்டவணை

| தேர்தல் அட்டவணை | நிகழ்வு தேதிகள் |
| --- | --- |
| அறிவிப்பு & பத்ரிக்கையாளர் வெளியீடு | திங்கள், 31 ஆகஸ்ட் 2009 |
| தேர்தல் அறிவிப்பு வெளியீடு | வெள்ளி, 18 செப்டம்பர் 2009 |
| வேட்புமனு அளிக்க கடைசி தேதி | வெள்ளி, 25 செப்டெம்பர் 2009 |
| வேட்புமனு திரும்பப் பெற கடைசி நாள் | செவ்வாய், 29 செப்ரெம்பர் 2009 |
| தேர்தல் தேதி | செவ்வாய், 13 அக்டோபர் 2009 |
| வாக்கு எண்ணிக்கை | வியாழன், 22 அக்டோபர் 2009 |
| தேர்தல் முடிவடைந்த தேதி | ஞாயிறு, 25 அக்டோபர் 2009 |
# 2009 அருணாசலப் பிரதேச சட்டப் பேரவைத் தேர்தல்

## முடிவுகள்

அரசு உருவாக்கம்: சட்டமன்றத்தில் 60 இடங்களில் 42 தொகுதிகளில் காங்கிரஸ் 42 இடங்களை வென்றது, அதில் 3 போட்டியிடும் இடங்களை உள்ளடக்கியது - முர்டோவிலிருந்து டோர்ஜி கந்து, தவாங்கில் இருந்து சுவாங் தோண்டுபும், லம்லாவிலிருந்து ஜம்பே டாஷிவும். ஏழு முறை எம்.எல்.ஏ. மற்றும் முன்னாள் முதலமைச்சர் செகாங் அபாங் மற்றும் அவரது மகன் ஓமக் அபங் இருவருமே தேர்தல்களை இழந்தனர். ஜெகோங் தேசியவாத காங்கிரஸ் கட்சியை இழந்தாலும், அவரது மகன் பாரதிய ஜனதா கட்சி வேட்பாளரால் தோற்கடிக்கப்பட்டார். கெகோங் போட்டியிடாமல், 2009-10-24 ஆம் ஆண்டுகளில் காங்கிரஸ் சட்டமன்றத் தலைவராக டோர்ஜி கந்தூ சுமுகமாக தேர்ந்தெடுக்கப்பட்டார்..  
ஆளுநர் ஜே.ஜே.சிங் முதல்வர் பதவிக்கு இரண்டாம் முறையாக பதவியேற்குமாறு. 2009-10-25 அன்று இட்டாநகர் ராஜ் பவனின் தர்பார் ஹாலில் கந்துவை ஆனையிட்டார்.
# கண்ணனூர் ஊராட்சி (திருச்சிராப்பள்ளி)

**கண்ணனூர் ஊராட்சி**, தமிழ்நாட்டின் திருச்சிராப்பள்ளி மாவட்டத்தில் உள்ள துறையூர் வட்டாரத்தில் அமைந்துள்ளது. இந்த ஊராட்சி, துறையூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 12 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 12 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6233 ஆகும். இவர்களில் பெண்கள் 3125 பேரும் ஆண்கள் 3108 பேரும் உள்ளனர்.
# கண்ணனூர் ஊராட்சி (திருச்சிராப்பள்ளி)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
# கண்ணனூர் ஊராட்சி (திருச்சிராப்பள்ளி)

## பொருளாதாரம்

வேளாண்மைத் தொழில் இங்கு முதன்மையாக திகழ்கிறது. அய்யாற்றின் நீர் வளம் இங்கு ஆதாரமாக உள்ளது. நெசவுத்தொழில், மண்பாண்டத்தொழில், புட்டுத்தொழில் (பிட்டு) முதலான தொழில்களும் இங்குள்ள மக்கள் செய்து வருகின்றனர் .
# கண்ணனூர் ஊராட்சி (திருச்சிராப்பள்ளி)

## சிற்றூர்கள்

இந்த ஊராட்சியில் அமைந்துள்ள சிற்றூர்களின் பட்டியல்:  
1. வடக்குவெளி சமத்துவபுரம்
1. சின்னசேலம்பட்டி
1. கொத்தம்பட்டி
1. கண்ணனூர்
1. மருக்கலாம்பட்டி
1. நல்லியம்பட்டி
1. பெத்துப்பட்டி
# கண்ணனூர் ஊராட்சி (திருச்சிராப்பள்ளி)

## கல்வி நிறுவனங்கள்

### கல்லூரிகள்

இமயம் கல்வி நிறுவனங்களின் சார்பில் கலை அறிவியல் கல்லூரி ,பொறியியல் கல்லூரி, வேளாண்மைக் கல்லூரி , பல்தொழில் நுட்பக் கல்லூரி, கல்வியியல் கல்லூரி, ஆசிரியர் பயிற்சி நிறுவனம் போன்றவை செயல்பட்டு வருகின்றன.
# கண்ணனூர் ஊராட்சி (திருச்சிராப்பள்ளி)

## கல்வி நிறுவனங்கள்

### பள்ளிகள்

1. அரசு ஆதிதிராவிடர் நல மேல்நிலைப்பள்ளி
1. அரசு உயர்நிலைப் பள்ளி
1. ஊராட்சி ஒன்றியத் தொடக்கப்பள்ளி
1. அரசு ஆதிதிராவிட நலத் தொடக்கப்பள்ளி
1. கலையரசி நர்சரி மற்றும் தொடக்கப் பள்ளி
1. ஆதவன் நர்சரி மற்றும் தொடக்கப் பள்ளி
# கண்ணனூர் ஊராட்சி (திருச்சிராப்பள்ளி)

## நூல் நிலையம்

1. கிராமப்புற நூலகம்
# கண்ணனூர் ஊராட்சி (திருச்சிராப்பள்ளி)

## வங்கிகள்

1. கரூர் வைசியா வங்கி]  
2.இந்தியன் ஓவர்ஸ்சீசு வங்கி  
3.அஞ்சல் நிலையம்  
4.தொடக்க வேளாண்மைக் கூட்டுறவு சங்கம்
# கண்ணனூர் ஊராட்சி (திருச்சிராப்பள்ளி)

## மருத்துவமனை

1.அரசு ஆரம்ப சுகாதார நிலையம்  
2.அரசு கால்நடை மருத்துவமனை
# கண்ணனூர் ஊராட்சி (திருச்சிராப்பள்ளி)

## கோவில்கள்

1.செல்லாண்டியம்மன் கோவில்  
2.அங்காளம்மன் கோவில்  
3.மகாலட்சுமி அம்மன் கோவில்  
4.பகவதி அம்மன் கோவில்  
5.ஆகாச கருப்புசாமி கோவில்  
6.முருகன் கோவில்  
7.பாப்பாத்தி அம்மன் கோவில்
# கண்ணனூர் ஊராட்சி (திருச்சிராப்பள்ளி)

## வாரச்சந்தை

ஒவ்வொரு வாரமும் வியாழக்கிழமை அன்று வாரச்சந்தை கண்ணணூரில் கூடுகிறது. சுற்று வட்டாரத்தில் உள்ள பல கிராமமக்கள் இச்சந்தையைப் பயன்படுத்தி வருகின்றனர்.
# எஸ். முத்தையா (சட்டமன்ற உறுப்பினர்)

**எஸ். முத்தையா** (S. Muthiah) என்பவர் ஒரு இந்திய அரசியல்வாதியும், 2016 தமிழ்நாடு சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழகத்தின் சார்பாக பரமக்குடி சட்டமன்றத் தொகுதியில் போட்டியிட்டு 15 வது தமிழ்நாடு சட்டமன்றத்திற்கு தேர்ந்தெடுக்கப்பட்டவர் ஆவார். இவர் முன்னதாக, அனைத்திந்திய அண்ணா திராவிட முன்னேற்றக் கழகத்தின் இராமநாதபுரம் மாவட்ட மருத்துவ அணிச் செயலாளராக இருந்தார்.
# ஜெயந்த் பட்டீல்

**ஜெயந்த் ராஜாராம் பாட்டீல்** (*Jayant Patil*) (பிப்ரவரி 16, 1962) ஒரு மகாராட்டிர அரசியல்வாதி ஆவார். இவர் தேசியவாத காங்கிரசு கட்சியின் மகாராட்டிர மாநிலத் தலைவராகவும், இசுலாம்பூர் சட்டமன்றத் தொகுதியின் தற்போதைய சட்டமன்ற உறுப்பினராகவும் உள்ளார்.  
ஜெயந்த் பாட்டீல் சாங்லி மாவட்டத்தில் தேசியவாத காங்கிரசு கட்சியின் மூத்த தலைவர் ஆவார், அவர் தற்போது அக்கட்சியின் மாநிலத் தலைவராகவும், மகாராட்டிரா சட்டமன்றத்தில் அக்கட்சியின் குழுத் தலைவராகவும் உள்ளார். ஜெயந்த் பாட்டீல் சரத் பவாரின் மிகவும் விசுவாசமான சக ஊழியராகக் கருதப்படுகிறார். விலாஸ்ராவ் தேஷ்முக்கின் அமைச்சரவையில் நிதியமைச்சராக இருந்தவர் ஆவார். அதிக முறை மாநில நிதி அறிக்கையைத் தாக்கல் செய்தவர் என்ற சாதனையைப் படைத்துள்ளார். பிரித்விராஜ் சவானின் அமைச்சரவையில் ஊரக வளர்ச்சிக்கான அமைச்சராக இருந்தவர். 2008 மும்பை தாக்குதலுக்குப் பிறகு, அப்போதைய உள்துறை அமைச்சர் ஆர். ஆர். பாட்டீல், அதன் பிறகு, முதல்வர் அசோக் சவானின் அமைச்சரவையில் மாநில உள்துறை அமைச்சராகப் பொறுப்பேற்ற ஜெயந்த் பாட்டீல், சாங்லி மாவட்டத்தில் பல கூட்டுறவு சங்கங்கள் மூலம் கிராமப்புற பொருளாதாரத்தை மேம்படுத்தினார். இவர் 1990 ஆம் ஆண்டு முதல் இசுலாம்பூர் சட்டமன்றத் தொகுதியை சட்டமன்றத்தில் பிரதிநிதித்துவப்படுத்தி வருகிறார். இவரது தந்தை ராஜாராம்பாபு பாட்டீல் இந்திய தேசிய காங்கிரஸ் கட்சியின் மூத்த தலைவராக இருந்தார்.
# முடிச்சூர்

**முடிச்சூர்** (*Mudichur*), மக்கள் தொகை கணக்கெடுப்பு மற்றும் குடியிருப்பு பகுதி. இது இந்திய மாநிலமான தமிழ்நாட்டில் சென்னை பெருநகர நகரின் தென்பகுதியில் செங்கல்பட்டு மாவட்டம், தாமஸ் மலை ஊராட்சி ஒன்றியத்தில் முடிச்சூர் ஊராட்சிக்குட்பட்ட சிற்றூராகும். தாம்பரத்திலிருந்து 4 கி.மீ. (2.5 மைல்) தூரத்திலுள்ள பெருங்களத்தூர் மற்றும் தாம்பரம் முடிச்சூர் சாலை இடையே முடிச்சூர் அமைந்துள்ளது.
# முடிச்சூர்

## முடிச்சூர் பேருந்து நிலையம்

கிளாம்பாக்கம், கலைஞர் நூற்றாண்டு பேருந்து முனையத்திலிருந்து ஏழு கிலோ மீட்டர் தொலைவில் உள்ள முடிச்சூரில் 5 ஏக்கர் நிலப்பரப்பில், தென் மாவட்டங்களுக்குச் செல்லும் ஆம்னி பேருந்துகள் நிலையத்தை தமிழக முதல்வர் 7 டிசம்பர் 2024 அன்று திறந்து வைத்தார்.
# முட்டுக்காடு படகுக் குழாம்

**முட்டுக்காடு படகுக் குழாம்** (*Muttukadu boat house*) இந்தியாவின் சென்னையில் உள்ள கிழக்குக் கடற்கரைச் சாலையில் அமைந்துள்ள முட்டுக்காடு பகுதியில் உள்ள ஒரு நீர் விளையாட்டு மையமாகும். படகோட்டுதல், காற்றில் உலாவுதல், நீர் சறுக்கு விளையாட்டு, விரைவுப் படகுப் பயணம் உள்ளிட்ட பொழுது போக்கு அம்சங்கள் இங்கு அனுமதிக்கப்படுகின்றன.இது வங்காள விரிகுடாவின் உப்பங்கல் பகுதியும் ஆகும். நகர மையத்தில் இருந்து 36 கி.மீ தூரத்திலும், அடையாரிலிருந்து 23 கி.மீ. தொலைவிலும் மாமல்லபுரம் செல்லும் வழியில் இம்மையம் உள்ளது. 1984 ஆம் ஆண்டில் இந்தப் படகு வீடு திறந்து வைக்கப்பட்டது, 15 அதிவேக படகுகளும், 27 வேக படகுகளும், 9 கால்மிதி படகுகளும், இரண்டு உயர் வேக நீருக்கடி படகுகளும் இங்குள்ளன. இங்குள்ள நீரின் ஆழம் 3 அடி முதல் 6 அடி வரைக்கும் வேறுபடுகிறது இங்கு நீரின் ஆழம் 3&nbsp;அடியிலிருந்து 6&nbsp;அடி வரை இருக்கும். தமிழ்நாடு சுற்றுலா மேம்பாட்டுக் கழகத்திர்கு சொந்தமான இம்மையத்திற்கு ஒவ்வொரு வாரமும் 4,000 க்கும் மேற்பட்ட பார்வையாளர்கள் வந்து செல்கிறார்கள்.
# முட்டுக்காடு படகுக் குழாம்

## வளர்ச்சிகள்

சூலை 2009 இல், முட்டுக்காடு படகுக் குழாமில் ஒரு புதிய மூங்கில் படத்தொகுப்பு மற்றும் மிதக்கும் படகு ஆகியவற்றை தமிழ்நாடு சுற்றுலாக் கழகம் திறந்து வைத்தது. மூங்கிலால் வேயப்பட்ட சிறப்பு கூரையுடன் கூடிய படகு இல்லமும், பார்வையாளர்கள் அமர்ந்து ஓய்வெடுக்க வசதியும் செய்யப்பட்டுள்ளது, இங்கு அமர்ந்து பயணிகள் படகுகளையும் பார்க்கலாம். ஓர் உணவகத்தையும் இங்கு பார்க்கலாம். இந்த கட்டிடம் 8.7 மில்லியன் செலவில் நிர்மாணிக்கப்பட்டுள்ளது மற்றும் 1.2 மில்லியன் டாலர் செலவில் மிதக்கும் ஜெட். மூன்றில் ஒரு இடும் ஆற்றல் கொண்ட ஒரு அதிவேக அக்வா வாகனம் ₹ 1.35 மில்லியன் செலவில் அறிமுகப்படுத்தப்பட்டது. இது பொது மக்களிடம் நல்ல ஆதரவைப் பெற்றது. நீர் வாகனங்கள் சராசரியாக 120 கி.மீ. / மணிநேர வேகத்தில் செல்லும்.  
படகு இல்லத்தில் "சர்ப்" என்ற பல்வகை உணவகம் உள்ளது. அண்மையில் சென்னை வெள்ளம் 2015 ல், முத்துக்காடு படகுகள் சென்னை நகரத்தின் புறநகர்ப் பகுதிகளில் மக்களை காப்பாற்ற பயன்படுத்தப்பட்டன.  
ஒரு பொது-பொது பங்காளித்தனமான முயற்சியாக படகு வசதிக்கு அருகே படகோட்டம் அறிமுகப்படுத்துவதற்கு தமிழ்நாடு சுற்றுலாக் கழகம் திட்டமிட்டுள்ளது. ஆசிய அபிவிருத்தி வங்கியிடமிருந்து நிதியைப் பயன்படுத்தி முடலிக்குப்பம் படகு வீடு மற்றும் மாமல்லபுரம் ஆகியவற்றுடன் படகு வீட்டை உருவாக்கவும் தமிழ்நாடு சுற்றுலா திணைக்களம் திட்டமிட்டுள்ளது.
# முட்டுக்காடு படகுக் குழாம்

## நிகழ்வுகள்

2008 ஆம் ஆண்டில் தமிழ்நாடு சுற்றுலா வளர்ச்சிக் கழகம் 8 மில்லியன் செலவில் படகு இல்லத்தில் வசதிகளை மேம்படுத்தும் செயல் நடைமுறைப்படுத்தப்பட்டது.
# செந்நாக்குழி

**செந்நாக்குழி** என்பது பூமியின் நிலப்பகுதியில் காணப்படும் சிவந்த நெருப்புக் குழியைக் குறிக்கும். இரும்பு கழிவுகள் இத்தகைய செந்நாக்குழிகள் உள்ள இடங்களில் காணப்படுகின்றன. அகழ்வாய்வுகளில் கண்டுபிடிக்கப்படும் இவ்வாறான வட்ட வடிவிலான தொட்டிகள், குழிகள் போன்றவை இரும்பு உருக்காலைகள் இருந்ததற்கான சான்றுகளாகக் கருதப்படுகின்றன.  
சிவகங்கை தொல் நடைக் குழு சிவகங்கை அருகாமையில் உள்ள அரசனேரி கீழ மேடு பகுதியில் இரும்பு உருக்காலை எச்சங்களை செந்நாக்குழியோடு கண்டுபிடித்து வெளிப்படுத்தியுள்ளது. சூரக்குளம் புதுக்கோட்டை, அரசனேரி கீழமேடு பகுதிக்கு, இடையில் இருப்புப் பாதைக்கு அருகில் இரண்டு வட்ட வடிவிலான செந்நாக்குழிகளும் இரும்பு உருக்கு எச்சங்களும் காணப்படுகின்றன.  
செந்நாக்குழி உள்ள பகுதியில் பெருங்கற்கால இரும்புக் கழிவுகளும் இரும்பு உருக்காலை எச்சங்களும் கணக்கிடைப்பதால் இப்பகுதியில் மிகச் சிறப்பாக இரும்பு உருக்கும் தொழிலும் ஆலைகளும் இருந்திருக்கும் என அறியமுடிகிறது.
# தயானந்த நர்வேகர்

**தயானந்த கணேச நர்வேகர்** (Dayanand Ganesh Narvekar) (கொங்கணி மொழி: दयानंद नावे॔कर), (பிறப்பு 11 பிப்ரவரி 1950) ஒரு இந்திய அரசியல்வாதி ஆவார். இவர் கோவா மாநிலத்தைச் சேர்ந்தவர். இவர் கோவா சட்டமன்றத்தின் சபாநாயகராக சனவரி 1985 முதல் செப்டம்பர் 1989 வரை பணியாற்றினார். இவர் கோவாவின் நிதி அமைச்சராகவும் துணை முதல் அமைச்சராகவும் பணியற்றியுள்ளார். இவர் 7 முறை சட்டமன்ற உறுப்பினராக இருந்துள்ளார்.  
நர்வேகர் 35 ஆண்டுகளாக இந்திய தேசிய காங்கிரசு கட்சியில் இருந்தார். தற்போது இவர் ஆம் ஆத்மி கட்சியின் உறுப்பினராக உள்ளார்.
# மகாவீர் சிங் போகாட்

**மகாவீர் சிங் போகாட்** (*Mahavir Singh Phogat*) பாேகத் சகோதரிகளுக்கு தந்தை மற்றும் பயிற்சியாளர். இவருடைய வாழ்வை மையமாகக் கொண்டு ஆமிர் கான் நடித்த தங்கல் என்ற திரைப்படம் 2016 ஆம் ஆண்டு எடுக்கப்பட்டு, வெற்றிகரமாக ஓடியது. இந்திய அரசாங்கத்தால் இவருக்கு துரோணாச்சாரியார் விருது வழங்கப்பட்டது. இவர் மல்யுத்த வீராங்கனைகள் கீதா போகத் மற்றும் பபிதா குமாரியின் தந்தை மற்றும் பயிற்சியாளர்.
# மகாவீர் சிங் போகாட்

## தனிவாழ்வும் குடும்பமும்

இவர் ஹரியானவிலுள்ள பிவினி மாவட்டத்தில் ஒரு இந்து குடும்பத்தில் பிறந்தார். இவர் தயா சோபா கர்ரை மணந்தார். இவருக்கு 4 மகள்கள் கீதா, பபிதா, ரீட்டு மற்றும் சங்கீதா உள்ளனர். இவர்கள் நால்வரும் மல்யுத்த வீராங்கனைகள்.
# மகாவீர் சிங் போகாட்

## சுயசரிதைப் படம்

இவரது வாழ்வை மையமாகக் கொண்டு ஆமிர் கான் நடித்த தங்கல் என்ற திரைப்படம் 2016 ஆம் ஆண்டு எடுக்கப்பட்டு, வெற்றிகரமாக ஓடியது.
# மகாவீர் சிங் போகாட்

## மகாவீர் சிங் பாேகத்தின் சுயசரிதை

மகாவீர் சிங் போகத்தின் வரலாறு, ”அகடா” என்ற பெயரில் புத்தகமாக வெளியானது. விளையாட்டு இதழாளர் சௌரப் டுகால் என்பவால் இப்புத்தகம் எழுதப்பட்டு, 21 டிசம்பர் 2016 இல், சண்டிகர் பிரஸ் கிளப்பில் வெளியிடப்பட்டது.
# தேசிய பசுமைப்படை

**தேசிய பசுமைப்படை** (*National Green Corps*) இந்தியாவின் சுற்றுச்சூழல் மற்றும் வனத்துறை அமைச்சகத்தின் ஒரு திட்டமாகும். இந்த அமைப்பு 1,20,000 பள்ளிகளை உள்ளடக்கியுள்ளது. இது இந்தியாவில் அனைத்து பள்ளிகளிலும் செயல்பட்டு வரும் சுற்றுச்சூழல் அமைப்பு ஆகும். ஒவ்வொரு பள்ளியிலும் 30 முதல் 50 மாணவர்களை கொண்டு தேசிய பசுமைப் படை செயல்பட்டு வருகிறது. இதன் நோக்கம் பள்ளி மாணவர்கள் மூலம் மரங்களை நடுவதும் மற்றும் சுற்றுச்சூழலை பாதுக்கப்பதும் ஆகும். இந்த மாணவர்கள் பல்லுயிர் பாதுகாப்பு, நீர் பாதுகாப்பு, கழிவு மேலாண்மை, நெகிழி விழிப்புணர்வு மற்றும் மறுசுழற்சி, ஆற்றல் பாதுகாப்பு, நில பயன்பாட்டு திட்டமிடல் மற்றும் வள மேலாண்மை தொடர்பான நடவடிக்கைகளில் பங்காற்றுகின்றனர்.  
உள்ளூரில் காணப்படும் குறிப்பிட்ட சிக்கல்கள் பசுமைப் படை மாணவர்களால் கவனம் செலுத்தப்படுகின்றன. பொதுமக்களின் கவனத்தையும் ஆதரவையும் ஈர்ப்பதற்காக, தேசிய பசுமைப் படையானது இளம் பெண்கள் மற்றும் சிறுவர்களுடன் சுற்றுச்சூழல் விழிப்புணர்வு நடவடிக்கைகள் மற்றும் சுற்றுச்சூழல் காரணங்களுக்காக அல்லது சுற்றுச்சூழல் தலையீட்டிற்காக வெளிச்செல்லும் நடவடிக்கைகளை மேற்கொள்கின்றனர். நீர் சேகரிப்பு, குறுங்காடுகள், தோட்டம், நெகிழி மேலாண்மை, மக்கும் குப்பைகளை உரமாக்குதல் ஆகியவை தேசிய பசுமைப் படை பள்ளி சுற்றுச்சூழல் படைளில் முக்கியமான செயல்பாடுகளாகும். இந்த தேசிய பசுமைப் படை பள்ளி சுற்றுச்சூழல் மன்றம், சுற்றுச்சூழல் விழிப்புணர்வை ஊடகமாகப் பயன்படுத்தி இந்தியாவில் தேர்ந்தெடுக்கப்பட்ட பள்ளிகள் மூலம் சுற்றுச்சூழல் ஒழுக்கம் மற்றும் சுற்றுச்சூழல் பொறுப்பை ஊக்குவிக்கின்றன.  
இந்தியாவில் உள்ள 250 மாவட்டங்களில் ஒவ்வொன்றும் சுமார் 250 தேசிய பசுமைப் படை மற்றும் சுற்றுச்சூழல் மன்றம் உள்ளன. இந்த தேசிய பசுமைப் படைகளுக்கு ஆண்டு மானியமாக ரூ.5000 வழங்கப்படுகிறது. இந்திய மாநிலங்கள் ஒவ்வொன்றும் இந்தத் திட்டத்தை செயல்படுத்தும் ஒரு மாநில ஒருங்கிணைப்பு அதிகாரியைக் கொண்டுள்ளனர்.
# தேசிய பசுமைப்படை

## வரலாறு

இந்தியாவில் தமிழ்நாட்டில் 1998ஆம் ஆண்டு இத்திட்டம் தொடங்கப்பட்டது. முதலில் மூன்று மாவட்டங்களில் 170 பள்ளிகள் மற்றும் 10 கல்லூரிகளில் சூழல் மன்றங்கள் துவங்கப்பட்டு அதன் பின்னர் மாவட்டந்தோறும் 40 பள்ளிகள் வீதம் 1200 பள்ளிகளுக்கு விரிவுப்படுத்தப்பட்டது. தற்போது சூழல் மன்றங்கள் செயல்பட்டு வருகின்றன. இதனைத் தொடர்ந்து சுற்றுச்சூழல் குறித்த விழிப்புணர்வுப் பணிகளை செயல்படுத்தி வருகிறது. பின்னர் மத்திய அரசின் சுற்றுச்சூழல் மற்றும் வனத்துறை தேசிய பசுமைப்படை என்னும் திட்டத்தினை 2002 ஆம் ஆண்டு ஏற்படுத்தி தமிழ்நாட்டின் 32 மாவட்டங்களிலும் மாவட்டத்திற்கு 250 பள்ளிகள் வீதம் 8000 அரசு உயர்நிலை மற்றும் மேல்நிலைப்பள்ளிகள், அரசு உதவி பெறும் உயர்நிலை மற்றும் மேல்நிலைப்பள்ளிகள், பதின்மப் பள்ளிகளில், சூழல் மன்றங்கள் நிறுவப்பட்டு சுற்றுச்சூழல் விழிப்புணர்வு மற்றும் பாதுகாப்புப் பணிகள் நடைமுறைப் படுத்தப்படுகிறது.
# சத்ரியன் (2017 திரைப்படம்)

**சத்ரியன்**(Sathriyan) என்பது 2017 ஆம் ஆண்டில் இயக்குநர் எஸ். ஆர். பிரபாகரன் என்பவரின் இயக்கத்தில் வெளியான அதிரடி சண்டைத் திரைப்படமாகும். இந்த திரைப்படத்தை சத்ய ஜோதி பிலிம்ஸ் என்ற நிறுவனம் சார்பில் தியாகசரவணன் மற்றும் செல்வி தியாகராஜன் ஆகியோர் தயாரிக்க, விக்ரம் பிரபு கதாநாயகனாகவும் இவருக்கு ஜோடியாக மஞ்சிமா மோகன் கதாநாயகியாகவும் நடித்துள்ளனர். மேலும் கவின், ஐஸ்வர்யா தத்தா, ரியோ ராஜ் சௌந்தரராஜா ஆகியோர் நடித்துள்ளார்கள். இந்த திரைப்படம் யு என்ற சிறப்பு சான்றிதழ் வழங்கப்பட்டு ஜூன் 9, 2017ஆம் ஆண்டில் வெளியானது. இந்த திரைப்படம் கத்தி பிடித்த *குணா* என்ற ரவுடிக்கு காதல் வந்தால் என்ன நடக்கும் என்பதைச் சொல்கிறது.
# சத்ரியன் (2017 திரைப்படம்)

## கதை சுருக்கம்

திருச்சியில் போக்கிரியாக கொடிக்கட்டி பறப்பவர் நிரஞ்சனாவின் (மஞ்சிமா மோகன்) அப்பா சமுத்திரம். தன் தந்தை தான் அந்த ஊரில் பெரும் தாதா என்பது தெரியாமலே வளர்கிறார் கதாநாயகி. வீட்டில் மகள் மற்றும் மகனுக்கு அன்பான தந்தையாக சமுத்திரம் இருக்கிறார்.  
மஞ்சிமாவின் அப்பா சமுத்திரம் அடிதடியால் திருச்சியை தன் கட்டுப்பாட்டில் வைத்திருக்கிறார். ஆரம்பக்காட்சியிலேயே அவரை ஒரு குழு கொல்ல திருச்சி வேறு ஒருவர் கட்டுப்பாட்டுக்கு வருகின்றது. ஆதரவு இல்லாமல் இருக்கும் நிரஞ்சனாவை பலரும் கிண்டல் செய்ய, அவருக்கு துணையாக குணா (விக்ரம் பிரபு) வர, இவர்களுக்குள் காதல் வருகின்றது.  
ஒரு கட்டத்தில் நிரஞ்சனாவிற்காக இந்த அடிதடி, வெட்டுக்குத்து எதுவும் வேண்டாம் என குணா ஒதுங்க, இவர்களது காதல் நிரஞ்சனாவின் வீட்டுக்கு தெரிய வர, எதிர்ப்புகள் கிளம்புகின்றன. காதலை மறந்து விடுமாறு நிரஞ்சனா குணாவிற்கு அறிவுறுத்துகிறார். ஆனால் குணா அவரது பேச்சை கேட்க மறுக்கிறார். குணாவை கொல்ல திட்டமிடுகின்றனர் அதன் பின் அவரை சுற்றி நிற்கும் பிரச்சனையை எப்படி முறியடித்தார் என்பதே மீதிக்கதை.
# சத்ரியன் (2017 திரைப்படம்)

## நடிகர்கள்

- விக்ரம் பிரபு - குணசேகரன் *குணா*
- மஞ்சிமா மோகன் - நிரஞ்சனா
- கவின் - வைத்தியர். சந்திரன்
- ஐஸ்வர்யா தத்தா -
- ரியோ ராஜ்
- சௌந்தரராஜா - நிரஞ்சன்
- அருள்தாஸ் - சங்கர்
- யோகி பாபு
- தாரா
- சுந்தரி திவ்யா
- ஆடுகளம் நரேன்
- ஆர்.கே. விஜய் முருகன்
- வெளுத்து கட்டு கதிர் - கனி
- விஷ்ணு ப்ரியா
- சுப்பிரமணி
# சத்ரியன் (2017 திரைப்படம்)

## பங்களிப்புக்கள்

இந்த திரைப்படத்தை எஸ். ஆர். பிரபாகரன் என்பவர் கதை எழுதி இயக்கியுள்ளார். சத்ய ஜோதி பிலிம்ஸ் நிறுவனம் சார்பில் டீ.ஜி. தியாகராஜன், செந்தில் தியாகராஜன், அர்ச்சூன்தியாகராஜன் ஆகியோர் தயாரித்துள்ளார்கள். இந்த திரைப்படத்திற்கு 4 பாடல்களுக்கு இசையமைப்பாளர் யுவன் சங்கர் ராஜா என்பவர் இசை அமைத்துள்ளார்.  
- இயக்குநர் - எஸ்.ஆர். பிரபாகரன்
- தயாரிப்பாளர் - டீ.ஜி. தியாகராஜன், செந்தில் தியாகராஜன், அர்ஜூன்தியாகராஜன்
- எழுத்து - எஸ்.ஆர். பிரபாகரன்
- இசை - யுவன் சங்கர் ராஜா
- தயாரிப்பு நிறுவனம் - சத்ய ஜோதி பிலிம்ஸ்
- வெளிவந்த தேதி- ஒன்பது ஜூன் 2017
- நாடு - இந்தியா
- மொழி - தமிழ்
# சத்ரியன் (2017 திரைப்படம்)

## தயாரிப்பு

சத்ய சோதி பிலிம்சு தயாரிப்பு நிறுவனம் 2015 ஆம் ஆண்டு இயக்குநர் எசு.ஆர். பிரபாகரன் என்பவருடன் எழுத்துப்பூர்வமாக ஒப்பமிடப்பட்டது. அப்போதே முன்னணி கதாநாயகனாக விக்ரம் பிரபு உடன் ஒப்பமிடப்பட்டது. 2015 ஆம் ஆண்டில் இசையமைப்பாளர் யுவன் சங்கர் ராஜா மற்றும் ஒளிப்பதிவுக்கு சிவகுமார் விஜயன் ஆகியோர் ஒப்பந்தம் செய்யப்பட்டார்கள். டிசம்பர் 2015 ஆம் ஆண்டில் நடிகை மஞ்சிமா மோகன் என்பவர் கதாநாயகியாக ஒப்பந்தம் செய்யப்பட்டார். இதுவே இவரின் முதல் தமிழ் படம் ஆகும். சின்னத்திரை நடிகர்கள் கவின் மற்றும் ரியோ ராஜ் ஆகியோர் முக்கிய கதாபாத்திரத்திற்காக ஒப்பந்தம் செய்யப்பட்டார்கள். ஐஸ்வர்யா தத்தா என்பவர் இரண்டாம் கதாநாயகியாக நடிகர் கவினுக்கு ஜோடியாக நடித்தார்.  
முதலில் 2016 ஜூனில் இப்படத்திற்கு முடிசூடா மன்னன் என்று பெயரிடப்பட்டது. பின்னர் படத்தலைப்பு மாற்றம் செய்யப்பட்டு சத்ரியன் என்று பெயர் சூட்டப்பட்டது.
# சத்ரியன் (2017 திரைப்படம்)

## பாடல்கள்

இந்த திரைப்படத்திற்கு இசையமைப்பாளர் யுவன் சங்கர் ராஜா என்பவர் இசையமைத்துள்ளார். ஜனவரி 30, 2017ஆம் ஆண்டு பாடல்கள் வெளியிடப்பட்டன.+
# குழ. கதிரேசன்

**குழ.கதிரேசன்** (பிறப்பு: அக்டோபர் 17, 1949) என்பவர் குழந்தைகளுக்கான கதை, கவிதை எழுதியவர். கவிஞர், எழுத்தாளர், பதிப்பாளர். சிறார் இலக்கியப் படைப்பாளி, சிறார் பாட நூல்கள் ஆசிரியர் என பன்முகங்களுடன் அறியப்படுகிறார்.
# குழ. கதிரேசன்

## இளமைப் பருவம்

இவரின் பெற்றோர் சு. கதி. குழந்தையன் - செல்லம்மை ஆவர். இவர் அக்டோபர் மாதம் பதினேழாம் நாள் 1949 ஆம் ஆண்டு பிறந்தார். இவரின் ஊர் இராயவரம். இது புதுக்கோட்டை மாவட்டத்தில் உள்ளது.
# குழ. கதிரேசன்

## இலக்கியப் பணி

குழ. கதிரேசன் முந்நூற்றுக்கும் மேற்பட்ட தமிழ் நூல்களை வெளியிட்டுள்ளார். ஒலிப்பேழைகள் பல தயாரித்து மழலையர்களுக்கென வழங்கியுள்ளார்.
# ராஜன் சால்வி

**இராஜன் சால்வி** (*Rajan Salvi*) இந்தியாவின் மகாராட்டிரா மாநிலத்தைச் சேர்ந்த ரத்னகிரி மாவட்டத்தில் பிறந்த ஒரு சிவ சேனா அரசியல்வாதியாவார்.. மகாராஷ்டிராவில் கொங்கன் ராஜ்பூர் சட்டசபை தொகுதியில் இருந்து தற்போது சட்டசபை உறுப்பினராக உள்ளார்.இவர் சிவசேனாவின் உறுப்பினராக உள்ளார். 2009 மற்றும் 2014 ஆம் ஆண்டுகளுக்கான மகாராஷ்டிர சட்டமன்றத்தில் அவர் தொடர்ச்சியாக இரண்டு முறை தேர்ந்தெடுக்கப்பட்டார்.
# ராஜன் சால்வி

## பதவிகள்

- 2009: மகாராட்டிரா சட்டசபைக்கு தேர்ந்தெடுக்கப்பட்டார்
- 2014: மகாராட்டிரா சட்டசபைக்கு மீண்டும் தேர்ந்தெடுக்கப்பட்டார்
- 2019:மகாராட்டிரா சட்டசபைக்கு தேர்ந்தெடுக்கப்பட்டார்
# நாராயண் பட்டீல்

**நாராயண் பாட்டில்** *(Narayan Patil)* இந்தியாவின் மகாராட்டிர மாநிலத்திலுள்ள சோலாப்பூர் மாவட்டத்தைச் சேர்ந்த ஓர் அரசியல்வாதியாவார். சிவ சேனா கட்சியைச் சேர்ந்த இவர் கர்மாலா சட்டமன்ற தொகுதியின் சட்டப்பேரவை உறுப்பினராகத் தேர்ந்தெடுக்கப்பட்டு 13 ஆவது மகாராட்டிர சட்டப்பேரவையில் இடம்பிடித்தார். கர்மாலா தொகுதியின் ஆபா என இவர் அழைக்கப்படுகிறார்.
# நாராயண் பட்டீல்

## வகித்த பதவிகள்

2014 ஆம் ஆண்டு மகாராட்டிர சட்டசபையில் சட்டமன்ற உறுப்பினராக இவர் பணியாற்றினார்.
# தமிழ்நாடு சர்க்கரைக் கழகம்

**தமிழ் நாடு சர்க்கரைக் கழகம்** (*Tamil Nadu Sugar Corporation Limited-TASCO*) என்பது இந்தியாவில் உள்ள மாநிலமான தமிழ்நாட்டில் அமைந்துள்ளது. இது தமிழ்நாடு அரசு சார்பாக செயல்படுகிறது. இது சர்க்கரை, வெல்லம் மற்றும் மின்சார சக்தி உற்பத்தி செய்யப் பயன்படுகிறது.
# தமிழ்நாடு சர்க்கரைக் கழகம்

## வரலாறு

நலிவுற்ற சர்க்கரை ஆலைகளை அரசு எடுத்து நடத்துவதற்காக தமிழ்நாடு சர்க்கரைக் கழகம் (TNSCO) 1974 ஆம் ஆண்டில் ஏற்படுத்தப்பட்டது.
# தமிழ்நாடு சர்க்கரைக் கழகம்

## தமிழ் நாடு சக்கரைக் கழகத்தின் பணிகள்

தமிழ்நாடு சர்க்கரைக் கழகத்தின் கீழ் அறிஞா் அண்ணா சர்க்கரை ஆலை மற்றும் மதுரா சர்க்கரை ஆலை என இரு ஆலைகள் இருந்தன. இதில்
மதுரா சர்க்கரை ஆலை மூடப்பட்டுவிட்டது.
# தமிழ்நாடு சர்க்கரைக் கழகம்

## மதுரா சர்க்கரை ஆலை

- அமைவிடம் - பாண்டியராஜபுரம், மதுரை
- நிலை - கரும்புவரத்து குறைந்ததால் நீண்டகாலமாக மூடப்பட்டது.
# தமிழ்நாடு சர்க்கரைக் கழகம்

## அறிஞா் அண்ணா சர்க்கரை ஆலை

- இடம் - குருங்குளம் மேல்பதி கிராமம், கந்தர்வக்கோட்டை தாலுக்கா, தஞ்சாவூர் மாவட்டம்
- தொடக்கம் - 1976 - 1977
- கொள்ளளவு - 2500 டிசிடி
- இது பொதுத்துறை சர்க்கரை ஆலை ஆகும்.
# தமிழ்நாடு சர்க்கரைக் கழகம்

## பெரம்பலூர் சர்க்கரை ஆலை

பெரம்பலூர் சர்க்கரை ஆலையானது, தமிழ்நாடு சர்க்கரை கழகத்தின் துணை நிறுவனம் ஆகும்.
- இடம் - எறையூர் பெம்பலூர் மாவட்டம்
- தொடக்கம் - 28-02-1978
- கொள்ளளவு - 2500 டிசிடி
# கரு. பழனியப்பன்

**கருபழனியப்பன்**(*Karu Palaniappan* மார்ச் 6,1972) என்பவர் தமிழ்த் திரைப்படஇயக்குநரும் நிகழ்ச்சித் தொகுப்பாளரும் ஆவார்.
# கரு. பழனியப்பன்

## வாழ்க்கைக் குறிப்பு

பழனியப்பன் காரைக்குடியில் பிறந்து வளர்ந்தார். இவருடைய பெற்றோர் பால சின்ன கருப்பையா, நாகம்மையாவர் ஆவர். இவர்களின் மூன்று குழந்தைகளில் இவரே மூத்தவர். அரசியல்வாதியும், திரைப்படத் தயாரிப்பாளருமான பழ. கருப்பையா இவரது பெரியப்பா ஆவார். இணையத்தில், இவருடைய பெரியப்பாவை, இவருடைய தந்தை என தவறாகப் புரிந்து கொள்வாரும் உண்டு. குழந்தைப் பருவத்திலிருந்தே பழனியப்பனைப் புத்தகங்கள் ஈர்த்தன. வணிகரான இவருடைய தந்தை சின்ன கருப்பையா ஒரு தீவிர வாசகர் ஆவார். கண்ணதாசன், ஜெயகாந்தன், அசோகமித்திரன் போன்ற பரவலாக அறியப்பட்ட எழுத்தாளர்களின் படைப்புகளை வாசிப்பதை ஆர்வமாகக் கொண்டிருந்தார். தந்தையிடமிருந்து வாசிக்கும் பழக்கத்தை பழனியப்பன் பெற்றார். புத்தகங்களை வாசிப்பதில் இருந்த இவரது விருப்பம் பின்னர் பிற மொழிகளைக் கற்றல், நடிப்பு, உரையாடல் ஆகியவற்றில் திறமைகளை வளர்த்துக்கொண்டார்.  
மதுரை செவந்த் டே அட்வெண்டிஸ்ட் பள்ளியில் கல்வி பயின்ற பிறகு, மதுரை அமெரிக்கன் கல்லூரியில் இளங்கலை ஆங்கில இலக்கியம் படித்து, மதுரை தியாகராஜ கல்லூரியில் இலக்கியத்தில் முதுகலைப் பட்டமும் பெற்றார். தமிழ் இலக்கியம் மீதான தீவிரமான நாட்டத்தினால் விகடன் குழும இதழ்களில் மாணவர் பயிற்சியில் சேர்ந்தார்.  
1994 ஆம் ஆண்டிலிருந்து திரைப்படத் துறையில் பங்காற்றி வருகிறார். பார்த்திபனிடம் புள்ளகுட்டிக்காரன், ஹவுஸ்புல் ஆகிய படங்களில் உதவியாளராகப் பணியாற்றினார். துள்ளாத மனமும் துள்ளும், பெண்ணின் மனதைத் தொட்டு, பூவெல்லாம் உன் வாசம்ஆகிய படங்களில் இயக்குநர் எழிலிடம் உதவியாளராகப் பணிபுரிந்தார்.
# கரு. பழனியப்பன்

## சொந்த வாழ்க்கை

பியா என்பவரைக் கலப்புத் திருமணம் செய்து கொண்டார். இனியா (மகள்), தயா (மகன்) ஆகிய இரு குழந்தைகளும் உள்ளனர்.
# கரு. பழனியப்பன்

## தொழில்

கரு பழனியப்பன் இயல்பாகக் கதை சொல்லக்கூடிய நேர்த்திக்காக அறியப்படுகிறார். இவரது முதல் தமிழ்த் திரைப்படமான பார்த்திபன் கனவு (2003) படத்தில், ஸ்ரீகாந்த் - சினேகா ஆகியோர் நடித்தனர். இத்திரைப்படம் விமர்சகர்களிடமிருந்து பாராட்டைப் பெற்றது. 2005-இல் “அசோகமித்திரன்” என்ற பெயரில் ஆரம்பித்த திரைப்படம் நின்றுபோனது. பின்னர் அவர் அதே திரைப்படத்தை 2012-ஆம் ஆண்டில் ஒரு புதிய குழுவுடன் அருள்நிதியைக் (முன்னணி கதாபாத்திரம்) கொண்டு தொடங்கினார். இருப்பினும் இரண்டு மாதகால படப்பிடிப்பிற்குப் பிறகு, படம் மீண்டும் இரத்து செய்யப்பட்டது. இயக்குநர் மற்றும் நடிகராக 2013 ஆம் ஆண்டின் பிற்பகுதியில் இந்தப் படத் திட்டத்தைப் புதுப்பிக்க முயன்றார். ஆனால் அது வெற்றி பெறவில்லை.இதேபோல் மற்றொரு திட்டம், அமீர், ராஜ்கிரண் ஆகியோர்நடிப்பில் பாண்டிய வம்சம், தயாரிப்பு தொடங்கிய பின்னர் நின்றுபோனது.  
விஷால் நடித்த இவரது இரண்டாவது படமான சிவப்பதிகாரம் வணிக ரீதியிலும் விமர்சன ரீதியிலும் வெற்றி பெற்றது. பிரிவோம் சந்திப்போம் குடும்பப் பார்வையாளர்களின் முக்கியக் கவனத்தைப் பெற்றது. இவரது அடுத்த படமான மந்திரப் புன்னகையில் கதாநாயகனாக அறிமுகமானார், ஸ்ரீகாந்த் கதாநாயகனாக நடித்த சதுரங்கம் திரைப்படம் 2006-இல் முடிவடைந்தாலும் நீண்ட காலமாக வெளியாகாமல் இருந்த நிலையில் இறுதியில் 2011 ஆம் ஆண்டு வெளியானது. மாதவனும், ராஜ் கிரணும் கரு பழனியப்பனுடன் ஒரு புதிய திரைப்படத்தில் இணைவதற்காக ஒப்பந்தமாயினர்.
# கரு. பழனியப்பன்

## திரைப்பட வரலாறு

### இயக்குநராக

| 2003 | *பார்த்திபன்கனவு* | சிறந்த இயக்குநருக்கான மாநில விருது |
| --- | --- | --- |
| 2006 | சிவப்பதிகாரம் |  |
| 2008 | பிரிவோம்சந்திப்போம் |  |
| 2010 | மந்திரப்புன்னகை (2010) |  |
| 2011 | சதுரங்கம் | சிறந்த கதாசிரியருக்கான மாநில விருது |
| 2013 | *ஜன்னல்ஓரம்* |  |
| 2016 | *கள்ளன்* |  |
| 2019 | *நட்பே துணை* | } |
# கரு. பழனியப்பன்

## திரைப்பட வரலாறு

### உதவிஇயக்குநர்

- *புள்ளகுட்டிக்காரன்*(1995)
- *துள்ளாத மனமும் துள்ளும்*(1999)
- *பெண்ணின் மனதைத் தொட்டு* (2000)
- பூவெல்லாம் உன் வாசம்(2001)
# கரு. பழனியப்பன்

## விருதுகள்

- சிறந்த இயக்குநர் விருது, தமிழ்நாடு அரசு திரைப்பட விருது (பார்த்திபன் கனவு – 2003)
- சிறந்த கதை ஆசிரியர் விருது, தமிழ்நாடு அரசு திரைப்பட விருது (சதுரங்கம் – 2011)
# வார்ப்புரு:தொகுக்கப்பெற்றது

## அறிமுகம்

தமிழகத்தின் பாரம்பரிய கட்டிடக் கலையை உலகிற்கு பறைசாற்றும் ஊர் சர்வதேச கட்டடக்கலைக்கு முன்னோடியாக திகழும் செட்டிநாடு.
# வார்ப்புரு:தொகுக்கப்பெற்றது

## வரலாறு

காரைக்குடி, புதுக்கோட்டை நகரங்களைச் சுற்றி குறிப்பிட்ட மக்கள் குடியேறிய 96 ஊர்களும் சேர்ந்து **செட்டிநாடு** என்று அழைக்கப்படுகிறது.சிறிய அரண்மனை 40அடி அகலம்,120அடி நீளத்திலும்,மிகப்பெரிய அரண்மனை 60அடி அகலம்,200அடி நீள இடத்தில் கலைநயத்துடன் கட்டப்பட்டுள்ளது.இந்த மாளிகைகள் அலங்கார விளக்குகள்,தேக்குமரச் சாமான்கள்,பளிங்குகள்,கண்ணாடிகள்,கம்பளங்கள் மற்றும் படிகங்களாலும் உருவாக்கப்பட்டுள்ளது.ஆயிரம் சன்னல்கள் வைத்த வீடுகள் கூட இங்கு உண்டு.ஓர் அறை மட்டும் முழுவதும் கண்ணடிகளால் உருவாக்கப்பட்ட வீடுகளும் உண்டு. சுண்ணாம்புக்கலவை,கருப்பட்டி, கடுக்காய்களை செக்கில் அரைத்து பின் முட்டையின் வெள்ளைக்கரு கலந்து, இக்கலவையைக் கொண்டு சுவர் எழுப்பியுள்ளனர்.
# வார்ப்புரு:தொகுக்கப்பெற்றது

## சிறப்புகள்

செட்டிநாடு புராதன அரண்மனைகள் யுனஸ்கோ பட்டியலில் இடம்பெற்றுள்ளன்.
தமிழ் மண்ணின் தேவலோகம் என்று அழைக்கப்படுகிறது.
# அரசு உயர்நிலைப் பள்ளி, வாரியூர்

**வாரியூர் அரசு உயர்நிலைப்பள்ளி** கன்னியாகுமரி மாவட்டத்தில் அகஸ்தீஸ்வரம் தாலுகாவில் அஞ்சுகிராமம் பேரூராட்சியில் அமைந்துள்ளது.
# அரசு உயர்நிலைப் பள்ளி, வாரியூர்

## பள்ளியின் தோற்றம்

இப்பள்ளியானது 1946 ஆம் ஆண்டு சூன் மாதம் 3ஆம் தேதி அரசு தொடக்கப்பள்ளியாக ஆரம்பிக்கப்பட்டது. பின்னர் அரசு உயர்நிலைப்பள்ளியாக 1992 ஆம் ஆண்டு ஆகஸ்டு மாதம் 24ஆம் தேதி தரம் உயர்த்தப்பட்டது.
# அரசு உயர்நிலைப் பள்ளி, வாரியூர்

## பயிலும் மாணவர்கள்

இப்பள்ளியில் 2017-18 ஆம் கல்வியாண்டில் 217 மாணவ மாணவியர் பயின்று வருகின்றனர்.
# அரசு உயர்நிலைப் பள்ளி, வாரியூர்

## இயங்கிவரும் அமைப்புகள்

1. சாரணர் இயக்கம்
1. செஞ்சிலுவைச் சங்கம்
1. நுகர்வோர் மன்றம்
# போர் நிறுத்தக் குறி

போர்நிறுத்தக்குழுஎன்பது யுத்தத்திற்குஎதிரானஒரு அமைப்பாகும்.இந்தஅமைப்பு வில்லியம் தாமஸ் ஸ்டெட் என்பவரால் இரண்டாம் போயர் யுத்தத்தை எதிர்த்து 1899[-ம் ஆண்டு உருவாக்கப்பட்டது. அதன் தலைவர் ஜான் கிளி ஃபோர்ட் மற்றும் முக்கிய உறுப்பினர்கள் லாயட் ஜார்ஜ் மற்றும் கீர் கார்டி ஆகியோர் அடங்குவர். இந்தக் குழு சார்பு போயர் எனக் கருதப்பட்டது.  
1900-ஆம் ஆண்டு காக்கித் தேர்தலுக்கான அரசியல் பிரச்சாரத்தின் பின்னணியில் போர் நிறுத்தக் குழு மில்லியன் கணக்கான சுவரொட்டிகள், கேலிச்சித்திரங்கள் மற்றும் வரிதாள்களை விநியோகித்தது. மேலும் ரயில்களில் பயணிக்கும் நபர்களுக்கு துண்டு பிரச்சாரங்களை விநியோகித்தது.  
அவற்றின் தீர்மானங்கள் மதரீதியாகவும், உற்சாகமாகவும் அவற்றின் அணுகுமுறையிலும் இருந்தன. சமுதாயத்திற்கான தொடர்பில் கருத்துக்கணிப்புகளை நடத்தி பல்வேறு உறுதியற்ற குழுவாகவும் இணைந்து செயல்பட்டன.இருப்பினும் அதன் அறிவிப்புகள் உயர்ந்த தார்மீக தொழிலாளவர்க்கட்தின் ஆதரவை பெற தவறிவிட்டது.மேலும் தென்னாப்பிரிக்காகூட்டனி குழுவின் உயர்ந்த பகுத்தறிவு அணுகுமுறையை விட வலுவான எதிப்பை தூண்டிவிட்டது.
# சஞ்சய் பி. பாட்டீல்

**சஞ்சய் பி பாட்டில்** (*Sanjay B. Patil*) என்பவர் கர்நாடகா மாநிலத்தைச் சேர்ந்த ஒரு இந்திய அரசியல்வாதி ஆவார். இவர் கர்நாடக சட்டமன்றத்தில் இரண்டு முறை உறுப்பினராக இருந்துள்ளார்.
.
# சஞ்சய் பி. பாட்டீல்

## தொகுதி

இவர் பெல்காம் ஊரகத் தொகுதியில் இருந்து தேர்ந்தெடுக்கப்பட்டார்.
# சஞ்சய் பி. பாட்டீல்

## அரசியல் கட்சி

இவர் பாரதிய ஜனதா கட்சியைச் சேர்ந்தவர்.
# சிவப்பு நட்சத்திர மீன்

## பரவல்

இந்த வகைகளை மீன்களை இந்தோ-மேற்கு பசிபிக்,தெற்குமடகாசுகர், இலங்கை, வங்காள விரிகுடா, கிழக்கு தீவுகள், வட ஆத்திரேலியா, பிலிப்பீன்சு, சீனா, தென் ஜப்பான் மற்றும் தென் பசிபிக் ஆகியபகுதிகளில்காணப்படுகிறது.
# சிவப்பு நட்சத்திர மீன்

## வாழ்விடம்

இது கடலுக்கடியில் 0-73 மீட்டர் ஆழத்தில்வாழ்கிறது.
# சிவப்பு நட்சத்திர மீன்

## ஊட்டச்சத்து மற்றும் மேலாண்மை

பாறைகள்அதிகமாகஇருக்கும்இடங்களில் இத்தகையமீன்கள்காணப்படுகின்றன. பாறையின்மெல்லியஅடுக்குகளில் காணப்படும்பாசிகளைஉண்டுவாழ்கிறது. தண்ணீரில்ஏற்படும்திடீர்வேதிமாற்றங்களைஇதுதாக்குப்பிடிக்காது.
# சீனிவாச பாட்டீல்

**சீனிவாச பாட்டீல்** (*Shriniwas Patil*) என்பவர் இந்திய நாட்டின் சிக்கிம் மாநில முன்னாள் ஆளுநர் ஆவார். இவர் 1941ஆம் ஆண்டு பிப்ரவரி மாதம் 11ஆம் நாள் பிறந்தார். இந்தியாவின் 13, 14-வது மக்களவைகளில் இவர் உறுப்பினராகப் பணியாற்றினார். தேசியவாத காங்கிரசு கட்சியைச் சேர்ந்த இவர் மகாராட்டிர மாநிலம் காரத் மக்களவைத் தொகுதி உறுப்பினராகத் தேர்ந்தெடுக்கப்பட்டிருந்தார்.
இவர் ஒரு முன்னாள் இந்திய ஆட்சி பணி அதிகாரியும் ஆவார்.
# பாரத் ரத்ரா

**பாரத் விஷ்ணு இரத்ரா** *(Bharat Vishnu Ratra)* (பிறப்பு: ஜனவரி 26, 1960) இந்திய அமெரிக்க இயற்பியலாளரும் கோட்பாட்டு அண்டவியல் ஆய்வாளரும் வான்துகள் இயற்பியலாளரும் ஆவார். இவர் தற்போது கன்சாசு மாநிலப் பல்கலைக்கழகத்தில் இயற்பியல் பேராசிரியராக பணியாற்றுகிறார்..
இவர் கரும் ஆற்றல் இயங்கியல், குவைய இயக்கவியல் சார்ந்த ஆற்றல் அடர்த்தி உருவாக்கம், உப்புதல் கட்ட அண்டக் காந்தப் புல அலைவு ஆகிய ஆய்வுகளுக்காகப் பெயர்பெற்றவர்.
# பாரத் ரத்ரா

## வாழ்க்கை

இவர் மும்பையில் பிறந்தார். இவர் இந்திய தொழில்நுட்பக் கழகம் தில்லி யில் இயற்பியலில் மூதறிவியல் பட்டம் 1982 இல் பெற்றார். இவர் முனைவர் பட்டத்தை இயற்பியலில் இசுட்டான்போர்டு பல்கலைக்கழகத்தில் இலியோனார்டு சுசுகிண்டு, மீழ்சல் பெசுக்கின் ஆகியோர் வழிகாட்டுதலின் கீழ் பெற்றார்.  
இவர் தன் முதுமுனைவர் பட்டத்தை இசுட்டான்போர்டு நேரியல் முடுக்கி மையம், பிரின்சுட்டன் பல்கலைக்கழகம், கலிபோர்னியா தொழில்நுட்ப நிறுவனம், மசாச்சூசட்சு தொழில்நுட்ப நிறுவனம் ஆகிய அமைப்புகளில் ஆய்வு செய்து பெற்றார். இவர் 1996 இல் கன்சாசு மாநிலப் பலகலைக்கழகத்தில் 1996 இல் இயற்பியல் உதவிப் பேராசிரியராகச் சேர்ந்தார். இவர் இணைப் பேராசிரியராக 2001 இல் பதவி உயர்வு பெற்று, 2004 இல் பேராசிரியர் ஆனார்.
# பாரத் ரத்ரா

## கல்வியும் ஆராய்ச்சியும்

இவர் அண்டவியலிலும் வான்துகள் இயற்பியலிலும் தொடக்க அண்ட இயற்பியலிலும் பல தலைப்புகளில் ஆய்வுகள் மேற்கொண்டுள்ளார்.  
இவர் 1988 இல் பிரின்சுட்டன் பல்கலைக்கழக ஜேம்சு பீபுள்சுடன் இணைந்து இருண்ட ஆற்றல் அளவன்புலம் கருத்தை முதன்முதலில் முன்மொழிந்தனர். இந்தக் கருப்படிமம் நிறைநிலைப் படிமம் என வழங்கப்படுகிறது. இருண்ட ஆற்றல் முடுங்கிய அண்ட விரிவாக்கத்துக்கான பொறிமுறையின் பொறுப்பை ஏற்கும் முதன்மையான முகமையாக விளங்குகிறது.  
இவரும் இவர்து மாணவர்களும் இணைப்பணியாளர்களும் முதன்முதலில் மிகமுந்தைய அண்ட விரிவாத்துக்கும் நடப்பு அண்ட விரிவாக்கத்துக்கும் இடையில் அமையும் செம்பெயர்ச்சி அள வீட்டின் வழியாக, முந்தைய விரிவாக்க ஆற்றல் பாதீட்டில் ஓங்கலாக இருண்ட ஆற்றலும் அடர்துகள் பொருண்மமும் விளங்கியதால் விரிவாக்கம் ஒடுக்கநிலையில் இருந்ததையும் நடப்பு அண்ட விரிவாக்க ஆற்றல் பாதீட்டில் ஓங்கலாக இருண்ட ஆற்றல் விளங்குவதால் விரிவாக்கம் முடுக்கப்பட்டு உள்ளதையும் விளக்கினர்.  
இவரும் இவரது மாணவர்களும் இணைப்பணியாளர்களும் புதிய அண்டவியல் ஆய்கருவிகளை உருவாக்கி, அவற்றோடு நன்கு நிறுவிய நடப்புக் கருவிகளையும் அபுள் மாறிலி (அபுள் விதி), வெளியின் வடிவியல் (அண்டத்தின் உருவடிவம்), இருண்ட ஆற்றல் இயங்கியல் ஆக்கியவற்றை அளக்கப் பயன்படுத்தினர்.  
இவரது மிகமுந்தைய அண்டத்தின் ஆராய்ச்சி, அண்ட உப்புதலின்போது உருவாகும் ஆற்றல் அடர்த்தியின் சிற்றுலைவுகள் சார்ந்த, முதல் தொடர்ந்து பொருந்தும், பகுதிச் செவ்வியலான கணிப்பை உள்ளடக்கியது. இவர் இந்தக் கணிப்பில் ஆசுட்டினில் உள்ள டெக்சாசு பல்கலைக்கழக வில்லி பிசுச்சிலருடனும் இசுட்டன்போர்டு பல்கலைக்கழக இலியோனார்டு சுசுகிண்டுடனும் இணைந்து பணிபுரிந்தார்.  
இவர் முதல் அண்ட உப்புதல் படிமத்தை உருவாக்கி, முன்மொழிந்து எப்படி முந்து பாழ்மை போதிய பேரியல் அண்டக் காந்தப் புலங்களை உருவாக்குகின்றன என்பதை விளக்கினார். இது பால்வெளிகளின் நோக்கீட்டுவழி அறிந்துள்ள காந்தப் புலங்களை விளக்குகிறது.
# பாரத் ரத்ரா

## தகைமைகள்

- தேசிய அறிவியல் அறக்கட்டளையின் CAREER விருது (1999)
- அமெரிக்க இயற்பியல் கழகத்தின் ஆய்வுறுப்பினர் (2002)
- அமெரிக்க அறிவியல் மேம்பாட்டுக் கழகத்தின் ஆய்வுறுப்பினர் (2005)
- அடிப்படை அறிவியலில் ஒலின் பித்தேபிழ்சு விருது (2017)
# நார்மன் செல்பி

**நார்மன் செல்பி** (*Norman Selfe*, 9 டிசம்பர் 1839 - 15 அக்டோபர் 1911) ஒரு ஆஸ்திரேலியப் பொறியியலாளர், கடற்படைக் கட்டிடக் கலைஞர், கண்டுபிடிப்பாளர், நகர்ப்புறத் திட்டமிடல் மற்றும் தொழில்நுட்ப கல்வி தொடர்பான ஆர்வலர் ஆவார். சிட்னிக்கு இங்கிலாந்தில் இருந்து ஒரு சிறுவனாக குடியேறிய பிறகு, அவர் தந்தையின் வர்த்தகத்தைத் தொடர்ந்து, ஒரு பயிற்சிப் பொறியாளர் ஆனார். நகரத்தின் பல பாலங்கள், துறைமுகங்கள், படகுகள் மற்றும் அதிக துல்லிய இயந்திரங்களை வடிவமைத்துள்ளார். அவர் புதிய குளிர்பதன, ஹைட்ராலிக், மின் மற்றும் போக்குவரத்து அமைப்புகள் அறிமுகப்படுத்தினார். இந்த சாதனைகளுக்கு அவர் வாழ்நாள் முழுவதும் சர்வதேச பாராட்டைப் பெற்றார்.
# பாஸ்பரஸ் பென்டாக்சைடு

**பாஸ்பரஸ் பென்டாக்சைடு** (*Phosphorus pentoxide*) என்பது ஓர் வேதிச்சேர்மம். இதன் வேதி மூலக்கூறு வாய்ப்பாடுP<sub>4</sub>O<sub>10</sub> ஆகும். ஆனால் இதன் பொதுப்பெயர் P<sub>2</sub>O<sub>5</sub>இல் இருந்து பெறப்பட்டது. இந்த வெண்ணிறப்படிக திடச்சேர்மமானது பாஸ்போரிக் அமிலத்தின் நீரிலி ஆகும். இது ஒரு சக்திவாய்ந்த உலரத்தும் மற்றும் நீரிழக்கச்செய்யும் வினைக் காரணியாகசெயல்படுகின்றது.
# பாஸ்பரஸ் பென்டாக்சைடு

## அமைப்பு

பாசுபரசு பென்டாக்சைடு குறைந்தது நான்கு வடிவங்களில் படிகமாகிறது. இவற்றில் நன்கறியப்பட்ட ஒன்று மெட்டாநிலைத்தன்மை கொண்ட வடிவம் ஆகும். (படத்தில் காட்டப்பட்டுள்ளது), இந்த வடிவமானது P<sub>4</sub>O<sub>10</sub> மூலக்கூறுகளால் ஆனது. பலவீனமான வான்டர்வால்ஸ் விசையானது மூலக்கூறுகளை ஒரு அறுங்கோணப் படிகக்கூட்டில் இணைத்து வைத்திருக்கிறது. (இருப்பினும், மூலக்கூறுகளுக்கிடையேயான உச்ச சீர்தன்மை இருந்தபோதிலும், இந்தப் படிகக்கூானது நெருக்கமான ஒன்றாக இல்லை..
# கிறித்தியன் சாமுவேல் வெயிசு

**கிறித்தியன் சாமுவேல் வெயிசு** (*Christian Samuel Weiss*, **கிறிஸ்டியன் சாமுவேல் வெயிஸ்**, 26 பெப்ரவரி 1780 – 1 அக்டோபர் 1856) செருமானியப் படிகவியலாளரும், கனிமவியலாளரும் ஆவார்.  
லைப்சிக்கில் பிறந்த இவர், பட்டப் படிப்பை முடித்த பின்னர் 1803 முதல் 1808 இயற்பியலாளராகப் பணியாற்றினார். அதே வேளையில், சுவிட்சர்லாந்து, பிரான்சு ஆகிய நாடுகளில் 1806–08 வரை நிலவியல் ஆய்வுகளிலும் ஈடுபட்டார். 1810 இல் பெர்லின் பல்கலைக்க்ழகத்தில் கனிமவியலில் பேராசிரியராக சேர்ந்தார். 1818/19, 1832/33 காலப்பகுதியில் பல்கலைக்கழக உபவேந்தராகவும் பணியாற்றினார்.  
நவீன படிகவியலில் அளபுருவாக்கத்தில் இவரது பங்களிப்பு பெரிதும் அறியப்படுகிறது. அத்துடன் கணித அறிவியலில் இதனை ஒரு துணைப் பிரிவாக ஆக்குவதிலும் வெற்றி கண்டார். படிகவியலில் இவரது அடிப்படைக் கொள்கை "வெயிசு வலய விதி" என அழைக்கப்படுகிறது.
# பாலசந்திரா லக்ஸ்மன்ராவ் ஜர்குஹோலி

பாலசந்திர லக்ஷ்மணராவ் ஜர்குஹோலி கர்நாடக மாநிலத்தின் ஒரு இந்திய அரசியல்வாதியாக விளங்குகிறார். அவர் கர்நாடக சட்டமன்றத்தில் அரேபியா தொகுதியின் சார்பில் மூன்று முறை உறுப்பினராக உள்ளார்.
# பாலசந்திரா லக்ஸ்மன்ராவ் ஜர்குஹோலி

## அரசியல் வாழ்க்கை

பெல்காம் மாவட்டத்தில் அரவாவி தொகுதியில் இருந்து 2004 மற்றும் 2008 ஆம் ஆண்டுகளில் ஜனதா தளம் (மதச்சார்பற்ற) சார்பில் போட்டியிட்டு அவர் கர்நாடகச் சட்டமன்றத்துக்கு தேர்ந்தெடுக்கப்பட்டார். 2013 ஆம் ஆண்டு பாரதிய ஜனதா கட்சித் தேர்தலில் அவர் போட்டியிட்டு அரேபியா தொகுதியில் இருந்து வென்றார்.
# பாலசந்திரா லக்ஸ்மன்ராவ் ஜர்குஹோலி

## அமைச்சகம்

அவர் H.D. குமாரசுவாமி தலைமையில் 2004, 2008 ஆம் ஆண்டுகளில் அமைந்த கர்நாடக அரசின் அமைச்சராக இருந்தார்
# பிரிவு (தாவரவியல்)

தாவரவியலில், **பிரிவு** (*section*, ) என்பது பேரினத்திற்கு கீழும் ஆனால்சிற்றினத்திற்குமேலும்உள்ள பெயரீட்டுத் தரநிலை ஆகும். துணைப்பேரினம்இருந்தால்தொகுப்பு துணைப்பேரினத்திற்கு கீழ் உள்ள நிலையாகும். மேலும் வரிசை காணப்பட்டால், வரிசையானது பிரிவுக்கு கீழ் நிலையில் காணப்படும். மேலும் பிரிவு இரு துணைப்பிரிவுகளாகப் பிரிக்கப்படுகிறது.  
நூற்றுக்கணக்கான பேரினங்கள் கொண்டிருக்கும் மிகப்பெரிய பேரினங்களை ஒழுங்கமைக்க பிரிவுகள் பயன்படுத்தப்படுகின்றன. சிற்றினங்களின் குழுக்களைப் பிரித்தறிய விரும்பு தாவரவியலாளர் பிரிவு, தொடர்களை புதிய சேர்க்கைகளை தவிர்ப்பதற்காகப் பயன்படுத்தலாம். உ.ம். தொடர்புடைய உயிரினங்களுக்கான பல புதிய இருசொற் பெயரீடுதல்.  
உதாரணம்:
- *லிலியம்* பிரிவு மார்டகன் <small>ரீச்சன்பாக்</small> துருக்கியர்களின் தொப்பி அல்லிகள்
- *பிளேஜியோசிலா ஏரியா* <small>டெய்லர்</small> என்பது பிளேஜியோசிலா பிரிவின் வகைச் சிற்றினமாகும் பர்சாடே
# தேசியத் தொழில்நுட்பத்தால் மேம்படுத்தப்பட்ட கல்வித் திட்டம்

தேசியத் தொழில்நுட்பத்தால் மேம்படுத்தப்பட்ட கல்வித் திட்டம் (The National Programme on Technology Enhanced Learning - NPTEL) இந்திய மத்திய மனிதவள மேம்பாட்டு அமைச்சகத்தால் செயல்படுத்தப்படும் ஒரு திட்டமாகும். இத்திட்டம் இணையத்தின் மூலம் அறிவியல், தொழில்நுட்பம், பொறியியல், மேலாண்மை மற்றும் வாழ்வியல் போன்ற பல்வேறு துறைகள் சார்ந்த பாடங்களை காணொளி மற்றும் மின்-கல்வி வழியாக வழங்கிவருகிறது. இது ஏழு இந்தியத் தொழில்நுட்பக் கழகங்கள் (IITs) மற்றும் இந்திய அறிவியல்க் கழகங்களால் (IIScs) முன்னெடுக்கப்படுகிறது. மேலும் பல முன்னணி கல்வி நிறுவனங்கள் இதில் பங்குபெறுகின்றன. இதில் அகில இந்திய தொழில்நுட்பக் கல்விக் குழுவின் (AICTE) கல்வித்திட்டம் மற்றும் பல முன்னணி பல்கலைக்கழகங்களின் பாடத்திட்டங்கள் பின்பற்றப்படுகின்றன.
# தேசியத் தொழில்நுட்பத்தால் மேம்படுத்தப்பட்ட கல்வித் திட்டம்

## நோக்கம்

இத்திட்டத்தின் முதன்மை நோக்கம், பொறியியல் கற்கும் மாணாக்கர்களுக்கு எளிய பாடங்கள் மற்றும் காணொளிகள் மூலம் உதவுவதே ஆகும். பொதுவில், இந்திய இளைஞர்களிடம் அறிவியல் மற்றும் பொறியியல் சார்ந்த அறிவுத்திறனைப் பெருக்குவதன் மூலம் உலக அளவில் அவர்களின் தரத்தை உயர்த்தவும் இத்திட்டம் முனைகிறது.
# தேசியத் தொழில்நுட்பத்தால் மேம்படுத்தப்பட்ட கல்வித் திட்டம்

## வரலாறு

பெங்களூரு இந்திய அறிவியல் கழகத்தில் 1999ஆம் ஆண்டு "தொழில்நுட்பத்தால் மேம்படுத்தப்பட்ட கல்வி" குறித்த பட்டறை (Workshop) ஒன்று அமெரிக்காவின் கார்னிகி மெல்லன் பல்கலைக்கழகத்தோடு (Carnegie Mellon University) இணைந்து நடத்தப்பட்டது. அதன் முடிவில், இந்தியாவிலும் இதுபோன்ற ஒரு தொழில்நுட்பத்தால் மேம்படுத்தப்பட்ட கல்விக்கான திட்டத்தின் அவசியம் பரிசீலிக்கப்பட்டு, அதற்கான உட்கட்டமைப்பு வசதிகள் தொடங்கப்பட்டன. ஜூன், 2017 நிலவரப்படி, இதில் 1200க்கும் மேற்பட்ட காணொளிகள் மின்-கல்விப் பாடங்கள் சேர்க்கப்பட்டுள்ளன.
# தேசியத் தொழில்நுட்பத்தால் மேம்படுத்தப்பட்ட கல்வித் திட்டம்

## பாடங்கள் பற்றி

ஒவ்வொரு பாடத்திட்டத்தில் தோராயமாக 40 ஒரு மணி நேரக் காணொளிகள் உள்ளன. இரு மற்றும் முப்பரிமாண அனிமேஷன்கள், பவர் பாய்ண்டு ஸ்லைடுகள், கரும்பலகை மற்றும் இதர கற்பிக்கும் முறைகள் பயன்படுத்தப்பட்டுள்ளன.
# தேசியத் தொழில்நுட்பத்தால் மேம்படுத்தப்பட்ட கல்வித் திட்டம்

## துறைகள்

வான்வெளிப் பொறியியல், விவசாயம், கட்டடக்கலை, வளிமண்டல அறிவியல், அடிப்படைப் பாடங்கள், கட்டுமானப் பொறியியல், கணினி, மின்னியல், மின்னணு மற்றும் தகவல்தொழில்நுட்பவியல், பொறியியல் வடிவமைத்தல், சுற்றுச்சூழல், பொது, வாழ்வியல் மற்றும் சமூகம், உயிர்த்தொழில்நுட்பம், மேலாண்மை, வேதிப் பொறியியல், வேதியியல் மற்றும் உயிர்-வேதியல், கணிதம், இயந்திரப் பொறியியல், உலோகவியல், சுரங்கப் பொறியியல், கடல் பொறியியல், இயற்பியல் மற்றும் துணிப் பொறியியல் போன்ற பல்வேறு துறைகள் இதில் அடங்கும்.
# தேசியத் தொழில்நுட்பத்தால் மேம்படுத்தப்பட்ட கல்வித் திட்டம்

## எழுத்து வடிவில்

இத்திட்டத்தில் உள்ள எல்லாக் காணொளிகளின் பேச்சுக்களும் எழுத்துவடிவிலும் கிடைக்கிறது. பி.டி.எப்., காணொளி அடியெழுத்துக்கள் மற்றும் காணொளியாற்ற வெறும் பேச்சுக்களாக எம்.பி.3 கோப்புகளாகவும் பதிவிறக்கம் செய்யலாம். இவை அனைத்தும் NPTEL இணையத்தளத்திலேயே உள்ளன. வரும் நாட்களில், காணொளிகளுக்குள் தேடுவது மற்றும் வட்டார மொழிகளில் மொழிபெயர்ப்பு போன்ற வசதிகள் செய்யப்படவுள்ளன.
# தேசியத் தொழில்நுட்பத்தால் மேம்படுத்தப்பட்ட கல்வித் திட்டம்

## குறிப்பிடத்தக்க வலைத்தளங்கள்

- http://nptel.ac.in - அதிகாரப்பூர்வ இணையதளம்
- http://www.youtube.com/iit
- இணைய இணைப்பு இல்லாதவர்கள் NPTEL.BODHBRIDGE@gmail.com என்ற மின்னஞ்சல் முகவரியைத் தொடர்புகொண்டு இப்படங்களை குறுந்தகடுகளாகவும் குறைந்த கட்டணத்தில் பெறலாம்.
# சி. மு. மு. அரு. அலமேலு அருணாசலம் உயர்நிலைப் பள்ளி, பனையப்பட்டி

**சி. மு. மு. அரு. அலமேலு அருணாசலம் உயர்நிலைப்பள்ளி,பனையப்பட்டி** என்பது இந்தியாவில் உள்ள தமிழ்நாடு மாநிலத்தில் புதுக்கோட்டை மாவட்டம் திருமயம் சரகத்திற்குட்பட்ட பனையப்பட்டி ஊராட்சியில் அமைந்துள்ளது
# சி. மு. மு. அரு. அலமேலு அருணாசலம் உயர்நிலைப் பள்ளி, பனையப்பட்டி

## நிர்வாகம்

பள்ளியானது பள்ளிக்கல்வித்துறையின் கீழ் மாவட்டக்கல்வி அலுவலர் நிர்வாகத்தில் நவீன வசதிகளுடன் செயல்படுகிறது.
# சி. மு. மு. அரு. அலமேலு அருணாசலம் உயர்நிலைப் பள்ளி, பனையப்பட்டி

## கல்வி

ஆறாம் வகுப்பிலிருந்து பத்தாம் வகுப்பு வரை இங்கு கல்வி பயிற்றுவிக்கப்படுகிறது. பனையப்பட்டி, மேலப்பனையூர், பளுவினிப்பட்டி, பூவக்கோன்பட்டி, கூடலூர், குலமங்களம், வீரணாம்பட்டி, பூலாம்பட்டி, வடகாடு, பொன்னனூர், விராச்சிலை, குழிபிறை போன்ற அருகில் உள்ள கிராமங்களில் இருந்து மாணவர்கள் இப்பள்ளியில் கல்வி பயில்கின்றனர். சுமாராக 250 மாணவ,மாணவியர்கள் இங்கு கல்வி பயில்கின்றனர்.
இப்பள்ளியில் 2015-16 கல்வி ஆண்டில் பத்தாம் வகுப்பில் 100 சதவிகித தேர்ச்சியும், 2016-2017 கல்வி ஆண்டில் 94 சதவிகித தேர்ச்சியும் பெற்றது. சென்ற கல்வி ஆண்டில் 23 மாணவ மாணவியர்கள் 400 மதிப்பெண்களுக்கு மேல் பெற்று சாதனை படைத்தனர். அறிவியல் மற்றும் சமூக அறிவியல் பாடங்களில் தலா 3 மாணவர்கள் முழு மதிப்பெண்கள் பெற்றனர். தரமான கல்வியை வழங்கி வருவதில் பள்ளி பெருமை கொள்கிறது.
தமிழ்நாடு அரசு வழங்கும் 14 வகை நலத்திட்ட உதவிகளையும் மாணவ, மாணவியர்களுக்கு பெற்று வழங்கி வருகிறது.
# சி. மு. மு. அரு. அலமேலு அருணாசலம் உயர்நிலைப் பள்ளி, பனையப்பட்டி

## ஆசிரியர்கள்

தலைமை ஆசிரியர், மூன்று பட்டதாரி ஆசிரியர்கள்,இரண்டு இடைநிலை ஆசிரியர்கள்,ஒரு நெசவு ஆசிரியர் பணிபுரிந்து வருகிறார்கள்.
இவர்கள் நல்ல முறையில் கல்வி கற்பித்து வருகிறார்கள்.
# சி. மு. மு. அரு. அலமேலு அருணாசலம் உயர்நிலைப் பள்ளி, பனையப்பட்டி

## பணியாளர்கள்

இப்பள்ளியில் ஒரு இளநிலை உதவியாளரும்,ஒரு அலுவலக உதவியாளரும்,இரண்டு பகுதி நேரப் பணியாளர்களும் பணிபுரிந்து வருகிறார்கள்.
# பி. வி. கிரி

**பி. வி. கிரி** என்பவர் சூன் இரண்டாம் நாள் 1938 ஆம் ஆண்டு பிறந்தார். இவரின் ஊர் கடம்பத்தூர். இவ்வூர் திருவள்ளூர் மாவட்டத்தில் உள்ளது. இவர் பல ஆண்டுகள் பத்திரிகைத் துறையில் பணியாற்றினார். குழந்தை இலக்கியத்திற்கான பரிசுகளைப் பெற்றுள்ளார். தமிழரசு இதழில் உதவி ஆசிரியராகப் பணி செய்தவர்.
# எண்ணாயிரம் கல்வெட்டு

**எண்ணாயிரம் கல்வெட்டுகள்** என்பவை தமிழ்நாடு விழுப்புரம் மாவட்டம் எண்ணாயிரம் கிராமத்தில் உள்ள அழகிய நரசிங்கப் பெருமாள் கோயில் கல்வெட்டுக்கள் ஆகும். இக்கல்வெட்டுச் செய்திகளின்படி தமிழகத்தில் கி.பி. 846 முதல் கி.பி. 1279 வரை ஆண்ட சோழர்கள் கல்விக்கு அதிக முக்கியத்துவம் கொடுத்து தமிழையும், வேத சாத்திரங்களையும் வளர்ப்பதில் அக்கறை காட்டினர். உண்டு, உறைவிடக் கல்விக்கூடங்களையும் ஊக்கப்படுத்தி பயிற்றுவிக்கும் குருமார்களுக்குத் தாராளமாக ஊதியம் அளித்ததுடன் மாணவர்களுக்கும் கல்வி உதவித் தொகை வழங்கினர்.
# எண்ணாயிரம் கல்வெட்டு

## கல்வெட்டுச் செய்திகள்

சோழர் காலத்தில் எண்ணாயிரம், திருப்பாதிரிப்புலியூர், திருப்புவனை, திருமுக்கூடல், திருவாவடுதுறை, திருவெற்றியூர், பாகூர் உள்ளிட்ட இடங்களில் உயர்கல்விக் கூடங்கள் இருந்ததாக கல்வெட்டுத் தகவல்கள் கூறுகின்றன. எண்ணாயிரத்தில் இருந்த கல்லூரியில் 3 வேதங்கள் உட்பட 11 வகையான பாடங்கள் கற்பிக்கப்பட்டுள்ளன. இங்கு பிரம்மசாரியம் என்று அழைக்கப்படும் இளநிலை மாணவர்கள் 270 பேர், சாத்திரம் என்று அழைக்கப்படும் முதுநிலை மாணவர்கள் 70 பேர் என ஒருகல்வி ஆண்டுக்கு 340 மாணவர்கள் பயின்றுள்ளனர். பாடங்களைப் போதிக்க இளநிலைக்கு 12 பேர், முதுநிலைக்கு 3 பேர் என மொத்தம் 15 ஆசிரியர்கள் இருந்துள்ளனர்.  
இளநிலை ஆசிரியர்கள் தலா 3 பேருக்கு நாளொன்றுக்கு அரை கழஞ்சு (ஒரு கழஞ்சு 5.33 கிராம்), 2 குறுணி, 4 நாழி (20 படி) நெல் ஊதியமாகத் தரப்பட்டுள்ளது. முதுநிலை ஆசிரியர் ஒருவருக்கு நாளொன்றுக்கு அரை கழஞ்சு பொன், 2 குறுணி, 4 நாழி நெல் ஊதியமாகத் தரப்பட்டது.  
இளநிலை மாணவர்களுக்கு நாளொன்றுக்கு 6 படி நெல், முதுநிலை மாணவர்களில் தலா 25 பேருக்கு நாளொன்றுக்கு அரை காசு (5.33 கிராம் பொன்), 10 படி நெல் கல்வி ஊக்கப்படியாக வழங்கப்பட்டுள்ளது .எண்ணாயிரம் உயர்கல்விக் கூடத்தின் நிர்வாகச் செலவினங்களுக்காக 45 வேலி (247.5 ஏக்கர்) நிலத்தை முதலாம் ராசேந்திரசோழன் மானியமாக எழுதி வைத்திருக்கிறான். இந்தத் தகவல்கள் அனைத்தும் எண்ணாயிரம் கல்வெட்டு வாயிலாகத் தெரிய வருகின்றன.
# எண்ணாயிரம் கல்வெட்டு

## இதனையும் காண்க

- பண்டைய இந்தியக் கல்வெட்டுக்கள்
# நேரடி முறைகள் (படிகவியல்)

படிகவியலில், நேரடியான முறைகள், சதுர வடிவ அடர்த்திக்கான ஃபூரியர் உருமாற்றத்தின் தறுவாய்களை மதிப்பிடுவதற்கான முறைகளின் குடும்பம் ஆகும். இவ்வழிமுறைகள் பொதுவாக வெவ்வேறு ஃபூரியர் கிளையலைக் கூறுகளின் தறுவாய்களுக்கு இடையில் அமையும் கட்டுப்பாடுகளை அல்லது புள்ளியியல் ஒட்டுறவுத் தொடர்புகளை காட்டுகின்றன. சிதறல் அடர்த்தி நேர்முக உண்மை எண்ணாக இருக்க வேண்டும் என்பதில் இருந்து இது தெரியவருகிறது.  
அண்மையில், நேரடி முறைகள் 1000 அனுக்கள் கொண்ட சீரொருமையற்ர அலகு படிகங்கள் உள்ல சிறிய மூலக்கூறுகளின் தறுவாய்களை மதிப்பிட நேரடி முறைகள் விரும்பப்படுகின்றன. என்றாலும் புரதம் போன்ற பெரிய மூலக்கூறுகளுக்குப் பொதுவாக இம்முறைகள் பொருந்துவதில்லை.  
பல மென்பொருள் தொகுப்புகள் நேரடி முறைகளை நடைமுறைப்படுத்துகின்றன.
# திருவாழிக்கல்

**திருவாழிக்கல்** என்பது வைணவக் கோயில்களுக்கு இறையிலியாக தரப்பட்ட நிலங்களின் எல்லையை வரையறுக்கும் கல்லாகும். இந்தக் கல்லில் திருமாலின் அடையாளமான சக்கரம் செதுக்கப்பட்டிருக்கும். இக்கல்வெட்டில் சக்கரம் பொறிக்கப்பட்டிருப்பதால் இதனை **சக்கரக்கல்** என்பர்.